Petek, 24. 4. 2020

JEEE...in že je tu petek! Še par nalog te loči od počitnic.

Hitro na delo! ;)

**SLOVENŠČINA**

Pripravi berilo, šolsko pisanko in peresnico.

Odpri berilo na strani 114 in si najprej preberi kaj piše zgoraj: »Igram se vreme. V ponedeljek sem dež…«

Zapis se konča s »Danes je sreda. Danes je veter«. No pri nas je danes petek, tako da po tednu polnem vetra, bodimo pa mi danes veter.

Sedaj si boš prebral-a pesem avtorice Neže Maurer Danes sem veter. Pesem si trikrat preberi, najprej enkrat tiho in potem še dvakrat glasno.

Ti je bila pesem všeč? Zakaj?

Zapri oči in si zamisli, da si veter? Kje vse se potepaš in kaj počneš? Mogoče komu nagajaš? Ali pa, se s kom igraš?

Sedaj vzemi pisanko. Prepiši vprašanja in nanje odgovori.

**Zapis v zvezek:**

N. Maurer: **DANES SEM VETER**  24. 4.2020

Koliko kitic ima pesem?

Koliko verzov ima vsaka kitica?

Izpiši rimo iz prve kitice.

Kaj je naredil veter z regratovimi lučkami?

Kakšen je veter v pesmi? Misliš, da je strašen vihar ali prijazen vetrič? Kako to veš?

Pesem ilustriraj.

Tako, pojdiva zdaj k **MATEMATIKI**. Danes bova ponovila učno snov o likih. O likih in večkotnikih smo se letos že podrobneje učili. Sedaj še ponovimo pridobljeno znanje. Prelistaj po karo zvezku in preglej, kaj smo že povedali o likih.

V pomoč ti je lahko tudi tale posnetek. V tem posnetku učiteljica malo drugače označuje oglišča likov, ti se kar drži našega postopka. Oglišča začnemo označevati levo spodaj in nadaljujemo v obratni smeri urinega kazalca.

<https://www.youtube.com/watch?v=xGxltCrPiI8>

Ko si to opravila, pozorno preberi v LIB na strani 102, kaj so o likih povedali otroci. No, sedaj se lahko lotiš reševanja nalog na strani 102 in 103.

**!!!! Zelo pomembno opozorilo. Like vedno načrtujemo z ravnilom in z ošiljenim svinčnikom.!!!**

**SPOZNAVANJE OKOLJA**

Med počitnicami, natančneje 27.4.2020 praznujemo državni praznik DAN UPORA PROTI OKUPATORJU. Da boš lažje razumel-a kaj to pomeni in kaj praznujemo si oglej spodnja posnetka.

<https://www.youtube.com/watch?v=OTd9D2DYm-s>

Mesec maj začnemo s praznikom dela. To že veš, da je to 1. in 2. maj. Zakaj in kaj praznujemo si tudi oglej na spodnjih posnetkih,

<https://www.youtube.com/watch?v=qqg6-lt4IpM>

<https://www.youtube.com/watch?v=dAMn6SmaD8s>

Upam, da sedaj lažje razumeš kaj praznujemo.

Vzemi zvezek in napiši naslova, ter pod vsakim praznikom nariši kaj ti simbolizira oz. kaj ti pomeni. Pa še to – pred prvim majem pri nas prižigamo kresove in postavljamo mlaje. Letos žal travnika pred občinsko stavbo ne bo krasil mlaj.

<https://www.youtube.com/watch?v=b6iJh3MuxIg>

Prilagam ti nekoliko daljši posnetek o postavljanju goriškega mlaja, ki ga pripeljejo s konjsko vprego iz Trnovskega gozda. Morda si ta lep slovenski običaj že videl/a, sedaj je priložnost, da ga bolje spoznaš. Lahko si ga ogledate cela družina in tako bolje spoznate naše običaje ob praznikih.

<https://www.youtube.com/watch?v=R7pSiKDsf_Q>

Zapis v zvezke:

**DAN UPORA PROTI OKUPATORJU 27. 4. 2020**

nariši

**PRAZNIK DELA 1. in 2. MAJ**

nariši

NO, pa si prišel/a do konca tedna! Pred teboj so prvomajske počitnice! SUPER!!!!

Med počitnicami imaš posebno nalogo: SPOČIJ SI, zjutraj dolgo spi, veliko, res veliko pomagaj staršem pri hišnih opravilih, po obrokih pospravi po mizi in ne pozabi vsak dan brati.

Lepo se imej, uživaj in veliko se smej!

Ponovno se bereva po počitnicah!!!!

učiteljica Urška

.....in še presenečenje...

POČITNIŠKA NALOGA ☺

Čeprav ni v moji navadi, ti za prihodnji teden pošiljam nalogo. Ker so malce drugačne prvomajske počitnice in ne bomo šli daleč od doma, boš zagotovo našel-la čas tudi za to. Na kratko boš ponovil/a znanje o vremenu in vremenskih pojavih.

1. Preberi si snov v učbeniku na straneh 38 in 39 (brati je potrebno, tudi če so počitnice☺)
2. Poskusi odgovoriti na vprašanja v razdelku RAZMISLI IN ODGOVORI. **Odgovarjaj ustno.** In sedaj še najzanimivejša naloga.
3. Izdelaj dežemer, s pomočjo katerega boš med počitnicami ugotavljal/a in opazoval/a količino padavin. Spodaj ti prilagam navodila za izdelavo.

Izdelava dežemera

|  |  |
| --- | --- |
| Kaj potrebuješ? | plastenka 0,5l ali 1l ali 1,5l (s čim bolj ravnim dnom in čim bolj enakim premerom po celotni višini – brez vdolbin/izboklin), škarje ali nož, dve gumijasti elastiki, ravnilo |
| Kako izdelaš? | Vzemi plastenko in ji odreži zgornji del tako, da dobiš lij. Pri tem boš zaradi varnosti moral-a prositi za pomoč nekoga od odraslih.    Na spodnji del plastenke namesti ravnilo. Pri tem lahko uporabiš gumijasti elastiki. Pozoren-na bodi na to, da je izhodišče ravnila na dnu plastenke.  Lij povezni čez spodnji del plastenke tako, da grlo plastenke postaviš navzdol (na ta način se upočasni izhlapevanje vode iz dežemera).  Izdelal-a si dežemer. |
| Fotografije izdelave |  |

UPORABA IN OPAZOVANJE

Dežemer postavi na prosto (ne pod streho ali kap). Opazuj, koliko deževnice se vsak dan nabere v njem. Na ravnilu odčitaj gladino vode (šteti moraš mm – milimetre) in meritev vnesi v spodnjo tabelo tako, da pobarvaš stolpec. Opazovanje izvajaj en teden, po želji ga lahko tudi podaljšaš. Debelina vodne plasti, podana v milimetrih, ti bo povedala, koliko litrov padavin je padlo na kvadratni meter površine tal.

Saj vem, težko! Nič hudega, če ne razumeš prav vsega. Pomembno je, da vneseš podatke v stolpčni prikaz in jih znaš iz njega tudi prebrati.

* V zvezek za spoznavanje okolja napiši naslov VREME (tudi datum) in prilepi spodnji prikaz. Ne pozabi ga izpolnjevati.

Padavine v kraju \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| količina padavin v mm | 100  90  80  70  60  50  40  30  20  10  0 |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  | | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 |
| dan merjenja | | | | | | | | | | | | | |

LEGENDA : = 10mm padavin

